ΚΑΝΟΝΙΣΜΟΣ (ΕΚ) αριθ. 2211/94 ΤΗΣ ΕΠΙΤΡΟΠΗΣ της 12ης Σεπτεμβρίου 1994 για τον καθορισμό λεπτομερών κανόνων εφαρμογής του κανονισμού (ΕΟΚ) αριθ. 3759/92 του Συμβουλίου για την κοινοποίηση των τιμών των εισαγόμενων αλιευτικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευομένων προϊόντων και των προϊόντων υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93 (2), και ιδίως το άρθρο 22 παράγραφος 6 και το άρθρο 23 παράγραφος 5,

Εκτιμώντας:

ότι το άρθρο 22 παράγραφος 3 του κανονισμού (ΕΟΚ) αριθ. 3759/92 απαιτεί από τα κράτη μέλη να κοινοποιούν στην Επιτροπή τις τιμές ορισμένων ιχθύων και προϊόντων αλιείας- ότι πρέπει να καθοριστεί η αρκιβής τιμή που πρέπει να ανακοινώνεται- ότι πρέπει να οριστεί η συχνότητα και η μορφή αυτών των κοινοποιήσεων- ότι θα πρέπει να προσδιοριστούν οι αγορές και οι λιμένες όπου ο όγκος του εμπορίου είναι αντιπροσωπευτικός των όρων του εμπορίου εν γένει και όπου, κατά συνέπεια θα πρέπει να καταγράφονται οι τιμές-

ότι ο παρών κανονισμός αντικαθιστά τον κανονισμό (ΕΟΚ) αριθ. 3191/82 της Επιτροπής της 29ης Νοεμβρίου 1982 περί θεσπίσεως λεπτομερών κανόνων για την εφαρμογή του συτήματος τιμών αναγωγής στα προϊόντα αλιείας (3), όπως τροποποιήθηκε από τον κανονισμό (ΕΟΚ) αριθ. 3474/85 (4)-

ότι το άρθρο 4 του κανονισμού (ΕΟΚ) αριθ. 1985/74 της Επιτροπής της 25ης Ιουλίου 1974 περί των λεπτομερειών καθορισμού των τιμών αναγωγής και της καθιερώσεως τιμής "ελεύθερο στα σύνορα" για τους κυπρίνους (5), όπως τροποποιήθηκε από τον κανονισμό (ΕΟΚ) αριθ. 2046/85 (6), απαιτεί από τα κράτη μέλη να ανακοινώνουν στην Επιτροπή τις τιμές "ελεύθερο στα σύνορα" για τα κυπρινοειδή- ότι η απαίτηση αυτή μπορεί κάλλιστα να συμπεριληφθεί στον παρόντα κανονισμό και, κατά συνέπεια, να καταργηθεί το άρθρο 4 του κανονισμού (ΕΟΚ) αριθ. 1985/74-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αλιευτικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τους λεπτομερείς κανόνες που θεσπίστηκαν με τα άρθρα 22 και 23 του κανονισμού (ΕΟΚ) αριθ. 3759/92 για την κοινοποίηση των τιμών "ελεύθερο στα σύνορα", ορισμένων εισαγομένων αλιευτικών προϊόντων.

Άρθρο 2

1. Τα κράτη μέλη κοινοποιούν στην Επιτροπή τις τιμές "ελεύθερο στα σύνορα" των προϊόντων που αναφέρονται στα παραρτήματα Ι, ΙΙ, ΙΙΙ, IV, (Α και Β) και V του κανονισμού (ΕΟΚ) αριθ. 3759/92 τα οποία τίθενται σε ελεύθερη κυκλοφορία. Η πληροφορία αυτή πρέπει να αναλύεται κατά κατηγορία ή εμπορική παρουσίαση καθώς και ανά ημέρα υποβολής της τελωνειακής δήλωσης.

2. Η τιμή "ελεύθερο στα σύνορα" πρέπει να είναι, για τους σκοπούς του παρόντος κανονισμού, η δασμολογητέα αξία.

3. Η υποχρέωση κοινοποίησης ισχύει μόνο για εμπορεύματα που τίθενται σε ελεύθερη κυκλοφορία σ' έναν αντιπροσωπευτικό λιμένα ή αγορά όπου για τους σκοπούς του παρόντος κανονισμού ευρίσκεται ένα από τα σημεία εισόδου που περιλαμβάνονται στο παράρτημα.

4. Η κοινοποίηση πρέπει να διαβιβάζεται στις 25 του κάθε μήνα ή την πρώτη επόμενη εργάσιμη ημέρα για τα προϊόντα που τίθενται σε κυκλοφορία μεταξύ της 1ης και 15 του μήνα και στις 10 του επόμενου μήνα ή την πρώτη επόμενη εργάσιμη ημέρα για τα προϊόντα που τίθεται σε κυκλοφορία μεταξύ 16 και της τελευταίας ημέρας του μήνα. Πρέπει να διαβιβάζεται στην Επιτροπή με απευθείας σύνδεση μέσω υπολογιστή, μόλις ολοκληρωθούν οι αναγκαίες τεχνικές διευθετήσεις και μέχρι τότε με τέλεφαξ με τη μορφή που καθορίζεται από την Επιτροπή.

Άρθρο 3

1. Ο κανονισμός (ΕΟΚ) αριθ. 3191/82 καταργείται.

2. Το άρθρο 4 του κανονισμού (ΕΟΚ) αριθ. 1985/74 καταργείται.

Άρθρο 4

Ο παρών κανονισμός αρχίζει να ισχύει την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Σεπτεμβρίου 1994.

Για την Επιτροπή

Γιάννης ΠΑΛΑΙΟΚΡΑΣΣΑΣ

Μέλος της Επιτροπής

(1) ΕΕ αριθ. L 388 της 31. 12. 1992, σ. 1.

(2) ΕΕ αριθ. L 172 της 15. 7. 1993, σ. 1.

(3) ΕΕ αριθ. L 338 της 30. 11. 1982, σ. 13.

(4) ΕΕ αριθ. L 333 της 11. 12. 1985, σ. 16.

(5) ΕΕ αριθ. L 207 της 29. 7. 1974, σ. 30.

(6) ΕΕ αριθ. L 193 της 25. 7. 1985, σ. 15.

ΠΑΡΑΡΤΗΜΑ

Αντιπροσωπευτικές αγορές και λιμένες εισαγωγής "" ID="1">ΒΕΛΓΙΟ> ID="2">Oostende"> ID="2">Brugge"> ID="2">Zeebrugge"> ID="2">Antwerpen"> ID="1">ΔΑΝΙΑ> ID="2">Hirtshals"> ID="2">Skagen"> ID="2">Nekso"> ID="2">Hanstholm"> ID="1">ΓΕΡΜΑΝΙΑ> ID="2">Bremerhaven"> ID="2">Cuxhaven"> ID="2">Hamburg"> ID="2">Padborg"> ID="2">Kiel"> ID="2">Sassnitz"> ID="2">Pomellen"> ID="2">Wald-Schafberg"> ID="2">Schirnding/Landstrasse"> ID="2">Zinnwald"> ID="1">ΕΛΛΑΔΑ> ID="2">Αθήνα"> ID="2">Πάτρα"> ID="2">Ηράκλειο"> ID="2">Ιωάννινα"> ID="2">Καβάλα"> ID="2">Πειραιάς"> ID="2">Θεσσαλονίκη"> ID="1">ΙΣΠΑΝΙΑ> ID="2">La Coruna"> ID="2">Vigo"> ID="2">Marin"> ID="2">Barcelona"> ID="2">Irun"> ID="2">Bilbao"> ID="2">Madrid"> ID="2">Valencia"> ID="2">Alicante"> ID="2">Algeciras"> ID="2">Cadiz"> ID="2">La Jonquera"> ID="2">Las Palmas"> ID="1">ΓΑΛΛΙΑ> ID="2">Bayonne"> ID="2">Bordeaux"> ID="2">Boulogne-sur-Mer"> ID="2">Fecamp"> ID="2">La Rochelle-Rochefort"> ID="2">Le Havre"> ID="2">Lorient"> ID="2">Marseille"> ID="2">Aeroport de Roissy"> ID="2">Marche d'interet national de Rungis"> ID="2">Saint-Denis-de-la-Reunion"> ID="2">Saint-Malo"> ID="1">ΙΡΛΑΝΔΙΑ> ID="2">Dublin"> ID="2">Killybegs"> ID="1">ΙΤΑΛΙΑ> ID="2">Genova"> ID="2">Livorno"> ID="2">Salerno"> ID="2">La Spezia"> ID="2">Ancona"> ID="2">Fortezza"> ID="2">Bari"> ID="2">Roma 1o centrale"> ID="2">Palermo"> ID="1">ΚΑΤΩ ΧΩΡΕΣ> ID="2">Amsterdam"> ID="2">Rotterdam"> ID="2">Scheveningen"> ID="1">ΠΟΡΤΟΓΑΛΙΑ> ID="2">Continente"> ID="2">Viana do Castelo"> ID="2">Porto"> ID="2">Aveiro"> ID="2">Peniche"> ID="2">Lisboa"> ID="2">Portimao"> ID="2">Olhao"> ID="2">Regiao autonoma da Madeira"> ID="2">Funchal"> ID="2">Regiao autonoma dos Acores"> ID="2">Horta (ilha do Faial)"> ID="2">Praia da Vitoria (ilha Terceira)"> ID="2">Ponta Delgada (ilha de S. Miguel)"> ID="1">ΗΝΩΜΕΝΟ ΒΑΣΙΛΕΙΟ> ID="2">Grimsby"> ID="2">Hull"> ID="2">North Shields"> ID="1">ΦΙΝΛΑΝΔΙΑ> ID="2">Helsinki"> ID="2">Tornio"> ID="2">Turku"> ID="1">ΝΟΡΒΗΓΙΑ> ID="2">Όλοι οι λιμένες"> ID="1">ΣΟΥΗΔΙΑ> ID="2">Goeteborg">